EkBass/fiwiki-20250220-pages-articles huggingface dataset:
Main Park

Main Park Main Park Paikkakunta: Mammoth Lakes, Kalifornia, Yhdysvallat Talviurheilukeskus: Mammoth Mountain Ski Area Vuori: Mammoth Mountain Hissi Hissi Hissi: Unbound Express 6 Tyyppi: 4-hengen tuolihissi Slopestyle Slopestyle Lähtö: 2 993 m Maali: 2 760 m Korkeusero: 233 m Pituus: 508 m Eri elementtejä: 6 kpl (3 kaideosuutta, 3 hyppyä) 1\. MC-kilpailu: 4.2.2017 Lumikouru (Main Pipe) Lumikouru (Main Pipe) Pituus: 195 m Leveys: 22 m Keskijyrkkyys: 17° Kourun korkeus: 6,0 m Kourun jyrkkyys: 81° 1\. MC-kilpailu: 4.2.2017 Naiset Naiset Super-G Super-G 1\. MC-kilpailu: 9.3.1994 Pujottelu Pujottelu 1\. MC-kilpailu: 10.3.1994 Parallel Parallel 1\. MC-kilpailu: 28.11.1997 Main Park on laskettelupuisto Mammoth Mountainin talviurheilukeskuksessa Mammoth Lakesissa Kaliforniassa Yhdysvalloissa. Main Parkissa on järjestetty freestylehiihdon ja lumilautailun maailmancupin lumikouru- ja slopestylekilpailuja. Lisäksi Mammoth Mountainilla on laskettu alppihiihdon maailmancupin naisten pujottelu- ja supersuurpujottelukilpailuja. ==Lähteet== *Mountain Report | Mammoth Mountain mammothmountain.com *Winter Trail map | Mammoth Mountain mammothmountain.com *Results – Mammoth Mountain fis-ski.com *Freeski Results – Mammoth Mountain fis-ski.com *Snowboard Results – Mammoth Mountain fis-ski.com Luokka:Yhdysvaltain laskettelurinteet Luokka:Kalifornian urheilupaikat Luokka:Monon piirikunta
Ukrainan valtion tilastopalvelu

Ukrainan valtion tilastopalvelu (, lyhennys Deržstat tai Deržstat Ukrajiny tai websivun mukaisesti Ukrstat) on Ukrainan valtion ylläpitämä julkinen, kansallinen tilastokeskus. Se toimii hallinnollisesti Ukrainan talouskehitys- ja kauppaministeriön alaisuudessa. Se tuottaa virallista tilastotietoa Ukrainasta kansalliseen ja kansainväliseen käyttöön. Deržstatin päätoimipaikka on Kiovassa, mutta tilastopalvelulla on myös alueellisia toimipisteitä. Ukarinan kansallisen tilastopalvelun historia alkaa vuodesta 1920, jolloin perustettiin Ukrainan sosialistisen neuvostotasavallan tilastollinen keskustoimisto (). Sittemmin Ukrainan tilastopalvelu on muuttunut ja nimetty useasti uudelleen. Nykyinen nimi on vuodelta 2010. 2020-luvulle tultaessa tilastointitapoja kehitetty kansainvälisten käytäntöjen mukaisiksi. Tilastotiedon tuotantojärjestelmää on vuodesta 2019 lähtien yhtenäistetty Euroopan unionin toimintatapoja vastaavaksi. Myös tilastopalvelua ohjaavaa lainsäädäntöä ajantasaistettiin vuonna 2022. ==Lähteet== ==Aiheesta muualla== *Ukrainan kansallisen tilastopalvelun kotisivut (ukrstat.gov.ua) *Про затвердження Положення про Державну службу статистики України (Ajantasainen laki Ukrainan valtion tilastopalvelusta) (zakon.rada.gov.ua) Luokka:Ukrainalainen yhteiskunta Luokka:Kansalliset tilastopalvelut
Juha-Matti Ranta

Juha-Matti Ranta (s. 22. marraskuuta 1982 Kempele) on suomalainen entinen pesäpalloilija joka on pelaajauransa jälkeen toiminut pelinjohtajana. Pelaajaurallaan Superpesiksessä Ranta edusti Oulun Lippoa ja Imatran Pallo- Veikkoja. Hänen kasvattajaseuransa on Kempeleen Kiri.https://www.pesis.fi/wp- content/uploads/2021/02/Ranta-Juha-Matti.xlsx Hän pelasi lyöjäjokerina. https://www.kaleva.fi/pisteet-puolitehoiselle-pattulle/2047861 Ranta pelasi 30 Superpesiksen runkosarjan ottelua. Näissä otteluissa hän löi kaksi kunnaria, 26 tavallista juoksua, toi seitsemän juoksua ja keräsi 96 kärkilyöntipistettä. Ranta pelasi 20 Superpesiksen alemman loppusarjan ottelua. Näissä otteluissa hän löi yhden kunnarin ja 17 tavallista juoksua, toi kahdeksan juoksua ja keräsi 82 kärkilyöntipistettä. Ranta toimi pelaajauransa jälkeen Kempeleen Kirin miesten Superpesis-joukkueen pelinjohtajana kauden 2016 ja osan kaudesta 2017. https://www.pesis.fi/wp-content/uploads/2021/02/Ranta-Juha-Matti-1.xlsx == Lähteet == Luokka:Suomalaiset pesäpalloilijat Luokka:Pesäpallon pelinjohtajat Luokka:Vuonna 1982 syntyneet Luokka:Elävät henkilöt
Moldovalainen keittiö

pienoiskuva|Perinteinen moldovalainen annos: sarmoja, mămăligăa ja hapankaalia Moldovalainen keittiö () on ottanut vaikutteita suuremmilta naapureiltaan kuten Romaniasta, Venäjältä ja Turkista. Erityisesti romanialaisen keittiön kanssa on paljon yhtäläisyyksiä, minkä vuoksi moldovalaista keittiötä voidaan pitää romanialaisen keittiön variaationa. == Raaka-aineita == Moldovan pinta- alasta 3/4 on mustamullan peitossa ja on erittäin hedelmällistä. Monet moldovalaiset ovat ylpeitä kotona kasvatetuista vihanneksista ja pitävät kasvimaata. Näiden lisäksi myös perunat, lihat ja kermaviili ovat yleisiä raaka-aineita. Ennen maissin saapumista Amerikasta, Moldovassa syötiin paljon hirssiä. Näistä valmistettu mămăligă on moldovalaisten perusruokaa, jota voidaan syödä lähes minkä tahansa kanssa. Ylijääneestä mămăligăsta voidaan tehdä myös leipää tai kakkuja. Vihannesten ja hedelmien (jopa vesimelonien) säilöminen on suosittua ja keino nauttia niistä talven aikana. == Ruokalajeja == Nimi Kuvaus Kuva Lähde Mămăligă maissisuurimoista tehty puuro Sarma viininlehtiin tai kaaliin kääritittyä liha- tai kasvistäytettä Plăcintă litteä öljyssä paistettu kakku, joka voidaan täyttää suolaisella tai makealla täytteellä 100x100px Salată de boeuf säilöttyjä kasviksia, majoneesia ja naudanlihaa; tarjoillaan erityisesti juhlapäivinä Ardei umpluți täytettyjä paprikoita; usein jauhelihatäytteellä Cușma lui Guguță letturullia, jotka on täytetty ja usein myös kasattu pinoksi == Juomat == Suosittuja alkoholittomia juomia ovat maito, vesi ja tee. Käymisteitse valmistetaan myös kvassia ja mustia. Moldovan maaperä soveltuu hyvin viininviljelyyn ja maassa on viljelty viiniä 8000 vuotta. Maailman suurin viinikellari, jossa on yli 1,5 miljoonaa viinipulloa, sijaitsee Mileștii Micin kaupungissa Keski-Moldovassa. Muita suosittuja alkoholijuomia ovat rakia ja luumuista tehty țuică. == Lähteet == *
Sigtrygg-riimukivet

Sigtrygg-riimukivet ovat kaksi riimukiveä, jotka Tanskan kuningas Sigtrygg Gnupassonin äiti, Astrid, pystytti poikansa muistoksi tämän kuoleman jälkeen. Kivet on merkitty riimutekstitietokannassa DR 2:ksi ja DR 4:ksi. Ne löydettiin Schleswig-Holsteinista Saksasta. Tämä alue oli viikinkiajalla osa Tanskaa. Riimukivet ovat Aadam Bremeniläisen kertomusten kanssa todiste Olavin suvun vallasta Tanskassa. Riimut on kaivettu kiviin vuoden 934 jälkeen. == Kirjoitus == Muinaisnorja : A Asfriþr gærþi kumbl þøsi, dottiR Oþinkors, æft Sigtryg kunung, : B sun sin ok Gnupu. : C Gormʀst runaʀ. Suomi : A Astrid teki muistomerkin, Odinkarin tyttären, kuningas Sigtryggin jälkeen,B hänen poikansa yhdessä Gnupan kanssa. : C Gorm teki riimut. Luokka:Riimukivet
Materiaali-insinöörikilta

Materiaali-insinöörikilta ry (lyhenne MIK) on Tampereen yliopiston tekniikan ja luonnontieteiden tiedekuntaan kuuluva materiaalitekniikan opiskelijoiden ainejärjestö. Kilta toimii Tampereen yliopiston ylioppilaskunnan TREYn piirissä ja on myös Tampereen Teekkarit ry:n jäsen. Killan tarkoituksena on yhdistää Tampereen yliopiston materiaalitekniikan opiskelijat ja edistää materiaalitekniikan opiskelijoiden yhteistoimintaa, kehittää harrastusmahdollisuuksia sekä ajaa jäsentensä etuja opintoihin liittyvissä asioissa. Killan tehtäviin kuuluu valvoa Materiaalitekniikkaa opiskelevien etua opintoihin liittyvissä asioissa. Vaikuttamistyötä tehdään mm. Materiaaliopin laboratorion suuntaan. Tästä esimerkkinä kiltahuoneella säännöllisesti järjestettävät opintoavautumiskahvit, joissa opiskelijat voivat esittää materiaalitekniikan laitoksen henkilökunnalle kysymyksiä ja palautetta kurssien toteutuksesta. MIK on Tampereen Teekkarit ry:n jäsen ja Tampereen ylioppilaskunnan TREYn piirissä toimiva järjestö. Kilta perustettiin 1993 entisen Dislokaatio ammattiainekerhon kiltauduttua. Ennen kiltautumista materiaalitekniikkaa opiskeltiin osana Koneenrakentajakiltaa (KoRK). == Lähteet == Luokka:Tampereen teknillinen yliopisto Luokka:Tampereen yliopisto
Hard to Break

Hard to Break on Anna-Maija Heinosen ja Krista Moision ohjaama suomalainen dokumenttielokuva, joka tuli ensi-iltaan huhtikuussa 2024. Elokuva kertoo kertoo 18-vuotiaasta Atesta ja 16-vuotiaasta Jonsusta. Atella on aina seuraavat bileet tiedossa, ja hän rakastaa viihdyttää 40 000 Snapchat- seuraajaansa, joille hän jakaa elämän ylä- ja alamäet sensuroimattomasti. Jonsu löytää Aten myötä uuden ystäväporukan, jonka ilmapiiri ilman sääntöjä alkaa vetää häntä puoleensa. Elokuvan on tuottanut Oskar Forstén Polygraf Oy:ltä ja sen levitti elokuvateattereihin Pirkanmaan elokuvakeskus. ==Lähteet== ==Aiheesta muualla== * Hard to Break -elokuvan traileri Youtubessa. Luokka:Vuoden 2024 suomalaiset elokuvat Luokka:Suomalaiset dokumenttielokuvat
Moldovan itsenäisyyspäivä

Moldovan itsenäisyyspäivä () on vuosittain Moldovassa juhlittava kansallispäivä. Sitä vietetään 27. elokuuta. Tällöin juhlistetaan 27. elokuuta 1991 Chișinăussa annettua itsenäistymisjulistusta Neuvostoliitosta. Moldovan tasavallan parlamentin vuonna 1991 antamassa itsenäisyysjulistuksessa Moldovan aluetta koskeneet aiemmat kansainväliset sopimukset ja säädökset vuosilta 1775, 1812, 1939, Moldovan ASNT:n perustaminen 1924, sekä Moldovan SNT:n perustaminen ja liittäminen Neuvostoliittoon 1940 todettiin laittomiksi tai päätöksinä mitättömiksi. Itsenäisyysjulistuksessa kirjattiin johdantona näkyville Chișinăun suurten kansalliskokousten ja Moldovan parlamentin päätökset vuosilta 1989-1991 romanian kielen ja latinalaisen kirjaimiston käyttöönotosta sekä Moldovan tasavallan lipun, vaakunan ja valtion nimen hyväksymisestä. Itsenäisyyspäivä on kansallinen vapaapäivä Moldovassa. Joulupäivän ohella se vuoden harvoja päiviä, jolloin kaupat ovat tasavallassa kiinni. ==Lähteet== Luokka:Kansallispäivät Luokka:Elokuun juhlapäivät Luokka:Liputuspäivät Luokka:Moldovalainen kulttuuri
Anatolian esihistoria

Anatolian esihistoria kertoo Anatolian niemimaalla esihistorian aikana esiintyneistä ilmiöistä. Varhaisimmat asumukset Anatolian niemimaalla olivat Burdurjärven seudulla sijaitsevassa Hacularissa noin 8000 eaa. Tuolloin asumukset olivat savitiilitaloja. Varhaiselta paleoliittiselta kaudelta on löydetty jäännöksiä Yarumburgain luolasta, joka sijaitsee lähellä Istanbulia. Antalyasta on löydetty kallioon tehtyjä kaiverrettuja kuvia, jotka esittävät eläimiä. Nämä kuvat ilmentävät Anatolian ihmisten olleen yhteydessä läntisen Euroopan kulttuureihin myöhäisellä paleoliittisella kaudella ja niissä on myös merkkejä ajasta, jolloin ihmiset siirtyivät luolaelämästä maanviljelyyn. Varhainen maanviljelys eli neoliittinen kivikausi oli Anatoliassa 7300-6250 eaa. Neoliittisella kaudella maanviljelyn kehitykseen Anatoliassa vaikutti "Hedelmällisen puolikuun" maanviljelyskulttuuri. Neoliittisen ja kalkoliittisen kauden vaihteessa eräs merkittävä asutuskeskus oli Çatalhüyük, missä talot tehtiin aurinkokuivatusta tiilestä. Kalkoliittisella aikakaudella, jota kesti ajalle 3500 eaa., käytettiin metallisia aseita ja työkaluja ja lisäksi tuona aikana keramiikan valmistus vakiintui Anatoliassa. Keramiikkaesineitä koristeltiin värillisillä maaleilla. Koristeellisia kuvioita keramiikassa esiintyi erityisesti läntisessä ja keskisessä Anatoliassa sekä Kilikiassa. Pronssikaudella Anatoliassa monet rakennukset olivat linnoitettuja. Tuolta ajalta on löydetty paljon aseita, mikä viittaa erityiseen asevarusteluun. Tuona aikana Anatolian ja Kreetan välillä oli yhteyksiä, joista on merkkeinä Anatoliasta löytyneet kaksoistelat ja savisarvet. Länsi-Anatoliassa pronssikaudella merkittävässä asemassa olleita ihmisiä haudattiin monenlaisia esineitä sisältäneisiin hautoihin. Haudoissa oli joitakin rituaaliesineitä, kuten ristikkopronssikiekkoja, jotka saattoivat esittää jumalatarta. Pronssikaudella keramiikassa esiintyneet kuviot olivat enimmäkseen punaisia tai mustia, mutta jonkin verran käytettiin myös valkoista ja purppuraoranssia väriä. Pronssikauden keskivaiheilla syntyi kauppaketju, joka ulottui Ashurista Konyan tasangolle. Tuona aikana Anatoliassa liikkui assyrialaisia kauppiaita, jotka kauppasivat arvokkaita mineraaleja. == Lähteet == Luokka:Muinainen Lähi-itä Luokka:Turkin historia
Eugen Doga

thumb|Eugen Doga Eugen Doga (s. 1. maaliskuuta 1937 Mocra, Rîbnițan piirikunta) on moldovalainen säveltäjä ja kapellimestari.Eugen Doga The International Fund "Dominanta", viitattu 22.2.2024 Doga opiskeli Chisinaussa ensin sellonsoittoa Pablo Giovanni Baccinin johdolla valmistuen konservatoriosta vuonna 1960. Vasemman käden halvausoireet haittasivat hänen uraansa sellistinä, joten hän siirtyi säveltämisen pariin ja opiskeli vielä sitä vuoteen 1965 saakka konservatoriossa Solomon Lobelin johdolla. Samanaikaisesti Doga sai musiikin teorian ja orkesterinjohdon opetusta.Biography Eugen Doga, viitattu 22.2.2024 Hän työskenteli vuosina 1957–1962 radio-orkesterissa ja aloitti samoihin aikoihin aktiivisen sävellystyönsä. 1960-luvulla Doga teki opetustyötä ja laati oppikirjan musiikin teoriasta. Lisäksi hän orkestroi muun muassa moldovalaisten säveltäjien, Edvard Griegin, Dmitri Šostakovitšin ja Aram Hatšaturjanin teoksia. Dogan ensimmäinen jousikvartetto on vuodelta 1963. Vuonna 1967 hän aloitti musiikin säveltämisen elokuviin. Hän on säveltänyt musiikin kaikkiaan yli kahteensataan elokuvaan. Doga teki elokuvissa usein yhteistyötä ohjaaja Emil Loteanun kanssa. Elokuvien joukossa ovat muiden muassa Marija, Mirabela ja Olet rakkaani, olet petoni. Jälkimmäiseen kuuluu Dogan säveltämä valssi, josta tuli kansainvälisestikin tunnettu. Se esitettiin muun muassa kesäolympialaisten 1980 avajaisissa ja jälleen talviolympialaisissa 2014. Dogan tuotannon joukossa on myös soitinmusiikkia, kuoroteoksia, baletteja, musiikkia radiotuotantoihin ja näytelmämusiikkia. Hänen laulustaan "Orașul meu" tuli Chisinaun kaupungin virallinen hymni. Doga on lauluissaan usein käyttänyt Mihai Eminescun ja Veronica Miclen kirjoituksia sanoituksina. Hän on säveltäjänä omaksunut vaikutteita laajasti eri kulttuurien musiikkityyleistä. Doga on johtanut konsertteja kansainvälisesti eri maanosissa. Hän on saanut muun muassa Neuvostoliiton kansantaiteilijan arvonimen, Neuvostoliiton valtionpalkinnon sekä lukuisia tunnustuksia ja kunnianosoituksia Moldovasta, Romaniasta ja Kirgisiasta. Doga on Euroopan tieteiden ja taiteiden akatemian jäsen. Neuvostoaikoina hän toimi muun muassa Neuvostoliiton korkeimman neuvoston kulttuurikomitean varapuhemiehenä. Doga on ollut monien kirjojen, elokuvien ja televisio-ohjelmien aiheena. Vuosi 2007 nimettiin Moldovassa hänen kunniakseen Eugen Doga -vuodeksi. Doga on Chisinaun, Craiovan ja Dumbrăvenin kunniakaupunkilainen. Hänen mukaansa on nimetty katu Chisinaussa, musiikkikoulu ja asteroidi 10504 Doga. Doga perusti kansainvälisen Dominanta- kulttuurisäätiön vuonna 2012. Hänen mukaansa nimetty musiikkisalonki avattiin 18. tammikuuta 2014. Dogan tytär Viorica on toiminut dokumenttiohjaajana. Doga on julkisesti ottanut kantaa Moldovan ja Ukrainan suvereniteetin puolesta.“Moldova’s independence is a fiction”. The war in Ukraine has changed the perception of the word “independence” Ziarul de Gardă 29.8.2022, viitattu 22.2.2024 == Lähteet == == Aiheesta muualla == * Luokka:Moldovalaiset säveltäjät Luokka:Elokuvasäveltäjät Luokka:Vuonna 1937 syntyneet Luokka:Elävät henkilöt
Ron Talakoski

Ronald Paul Isaac Talakoski (1. kesäkuuta 1962 Thunder Bay, Ontario – 6. heinäkuuta 2009 Thunder Bay, Ontario) oli kanadalainen jääkiekkoilija. Hänen pelipaikkansa oli oikea laitahyökkääjä. Hän pelasi NHL:ssa New York Rangersin joukkueessa yhdeksän ottelua kausilla 1986–1987 ja 1987–1988. Talakoski oli syntyisin Kanadan Ontariosta Thunder Bayn kaupungista ja omasi suomalaiset sukujuuret. ==Ura== Talakoskea ei koskaan varattu NHL:n varaustilaisuudessa vaan hän solmi vapaana agenttina sopimuksen New York Rangersiin kaudelle 1986–87. NHL:ssa hän esiintyi kolmessa ottelussa, joissa pöytäkirjaan merkittiin 21 rangaistusminuuttia ilman tehopisteitä. Tämän lisäksi hän pelasi 26 ottelua AHL-farmijoukkue New Haven Nighthawksissa sekä kolme ottelua IHL:n Flint Spiritsissä. Seuraavalla kaudella Talakoski pelasi kuusi NHL-ottelua saaden yhden syöttöpisteen. Lopun kautta hän pelasi IHL:ssa Colorado Rangersin joukkueessa jossa teki 62 ottelussa 43 tehopistettä ja istui 104 jäähyminuuttia. Vuosina 1988–1993 Talakoski oli sivussa ammattilaiskiekosta mutta teki syksyllä 1993 paluun Colonial Hockey Leaguen Thunder Bay Senatorsin joukkueessa. Kahden kauden aikana Talakoski pelasi 51 ottelua Thunder Bayn paidassa. ==Lähteet== * === Viitteet === Luokka:Kanadalaiset jääkiekkoilijat Luokka:Kanadansuomalaiset henkilöt Luokka:Vuonna 1962 syntyneet Luokka:Vuonna 2009 kuolleet
Bad Freienwalde (Oder)

Bad Freienwalde on kylpyläkaupunki Brandenburgin osavaltiossa Saksan itäisimmässä osassa. Se on osa historiallista Märkische Schweizin kumpumaata. == Maantiede == Bad Freienwalde sijaitsee osavaltionsa itäosassa noin 50 kilometriä Berliinistä koilliseen. == Historia == Ensimmäinen asiakirjamaininta Bad Freienwaldesta on vuodelta 1316 muodossa Vrienwolde. Uchtenhagenin aatelissuku hallitsi paikkakuntaa 1370-luvulta aina 1610-luvulle saakka. Rutto tappoi suuren osan Freienwalden noin tuhannen hengen väestöstä kolmikymmenvuotisen sodan aikana. Freienwalden historia kylpyläkaupunkina alkaa 1680-luvulta, jolloin sieltä löydettiin mineraalipitoista lähdevettä. Kaupungin nimeksi virallistettiin Bad Freienwalde vuonna 1925. Kristalliyön jälkeen osa Bad Freienwalden juutalaisista pääsi pakenemaan, osa murhattiin holokaustissa. Toisen maailmansodan jälkeen kaupunki jäi Neuvostoliiton valtapiiriin. Saksojen jälleenyhdistyttyä kaupungin rakennuskantaa saneerattiin ja siihen liitettiin useita lähistön maalaiskuntia. Bad Freienwalden historiallista arkkitehtuuria edustaa muun muassa St. Nikolain kirkko, jonka historia alkaa 1400-luvulta. Kaupungin raatihuone rakennettiin 1855. Linna Schloss Freienwalde on arkkitehti David Gillyn käsialaa. == Talous ja liikenne == Maantiet Bundesstraße 158 ja Bundesstraße 167 risteävät Bad Freienwalden keskustan tuntumassa. == Lähteet == == Aiheesta muualla == *Bad Freienwalde, Brandenburg, Saksa — Sunrise, Sunset and Daylength Luokka:Brandenburgin kunnat Luokka:Saksan kaupungit
Miklós Maros

Miklós Maros (s. 14. marraskuuta 1943 Pécs) on unkarilais-ruotsalainen säveltäjä ja kapellimestari.Miklos Maros Bach-Cantatas, viitattu 22.2.2024 Miklós Maros Föreningen svenska tonsättare, viitattu 22.2.2024 Maros on säveltäjä Rudolf Marosin ja viulisti Klára Molnárin poika. Hän opiskeli Béla Bartók -musiikkiopistossa Rezső Sugárin johdolla. Vuosina 1963–1967 hän sai Ferenc Szabólta sävellysopetusta Franz Lisztin musiikkiakatemiassa. Vuosina 1968–1972 hän jatkoi sävellysopintojaan Tukholman kuninkaallisessa musiikkikorkeakoulussa Ingvar Lidholmin ja György Ligetin johdolla. Maros opetti Tukholman Elektronmusikstudionilla vuosina 1971–1978 ja toimi Tukholman kuninkaallisen musiikkikorkeakoulun luennoitsijana vuosina 1976–1980. Hänellä oli residenssi Berliinissä vuosina 1980–1981 ja Falunissa vuosina 1983–1984.Miklós Maros Musikaliska konstföreningen, viitattu 22.2.2024 Maros valittiin Ruotsin säveltäjäliiton jäseneksi vuonna 1971. Samana vuonna hänen teoksiaan alettiin esittää kansainvälisesti muun muassa ISCM World Music Daysissa ja Zagrebin musiikkibiennaalissa. Vuonna 1972 Maros perusti vaimonsa, laulaja Ilona Marosin kanssa Maros Ensemble -kamariorkesterin nykymusiikin esityksiä varten. Kokoonpano on pitänyt lukuisia kantaesityksiä eri maissa. Myös Marosin omia teoksia on esitetty monissa maissa eri maanosissa. Maros Ensemblen lisäksi Maros on johtanut muun muassa Tukholman kuninkaallista filharmonista orkesteria, Budapestin sinfoniaorkesteria ja Prahan radion sinfoniaorkesteria. Maros toimi Ruotsin säveltäjäliiton varapuheenjohtajana vuosina 1981–1991. Vuonna 1998 hänet valittiin Ruotsin kuninkaallisen musiikkiakatemian jäseneksi. Marosille myönnettiin vuonna 1990 Valtiollinen taiteilijoiden tulotakuu. Marosin tuotannon joukossa on muun muassa radio- ooppera Stora grusharpan, sinfonioita, konserttoja ja musiikkia vaihteleville kamarikokoonpanoille.Miklós Maros Caprice Music, viitattu 22.2.2024 Osaan kamarimusiikkiteoksistaan Maros on yhdistänyt elektroniikan. == Lähteet == Luokka:Ruotsalaiset säveltäjät Luokka:Ruotsalaiset kapellimestarit Luokka:Vuonna 1943 syntyneet Luokka:Elävät henkilöt
Maija Nuutinen

Maria Gustava Nuutinen (30. tammikuuta 1885 Tervo – 17. syyskuuta 1965 Helsinki) oli suomalainen näyttelijä ja ompelija. Uransa teatterissa tehnyt Nuutinen näytteli myös joitakin elokuvarooleja. == Ura == Nuutinen osallistui aktiivisesti Helsingin vasemmistolaiseen teatteritoimintaan 1920- ja 1930-luvuilla. Hänellä oli merkittäviä rooleja, kuten nimiosa Bertolt Brechtin näytelmässä Rouva Carrarin kiväärit, joka esitettiin Kirjan talon Työväen Näyttämöllä. Nuutinen näytteli teatterin ohella kymmenessä kokoillan elokuvassa vuosina 1938–1951. Kolme elokuvaa oli Nyrki Tapiovaaran ohjaamia ja kolme Valentin Vaalan ohjaamia. Hänen roolitehtävänsä jäivät usein kreditoimatta. == Valikoitu filmografia == *Miehen tie (1940) *Loviisa – Niskavuoren nuori emäntä (1946) *Maaret – tunturien tyttö (1947) *Ihmiset suviyössä (1948) *Ruusu ja kulkuri (1948) == Lähteet == Luokka:Suomalaiset näyttelijät Luokka:Vuonna 1885 syntyneet Luokka:Vuonna 1965 kuolleet
Jalkaväkirykmentti 65 (talvisota)

Jalkaväkirykmentti 65 oli Suomen puolustusvoimien rykmentti, joka perustettiin Etelä-Pohjanmaan, Satakunta-Hämeen, Keski-Suomen ja Savon sotilaspiirien reserviläisistä, jotka jäivät vaille sijoitusta varsinaisissa perustamispaikoilla kootussa joukoissa ennen talvisotaa. Rykmentti oli osa 2. täydennysdivisioonaa. Divisioonan nimi muutettiin kenttäarmeijaan liittämisen yhteydessä 22. divisioonaksi. Divisioonan keskittämiskäskyssä 20.joulukuuta 1939, jossa jaossa nimen muutoksen kera, jalkaväkirykmentti 65 (JR 65) liitettiin eversti Siilasvuon 9.Divisioonaan. Rykmentti osallistui Suomussalmen taisteluihin komentajanaan everstiluutnantti Karl Mandelin. Rykmentti liitettiin Suomussalmen taisteluissa osaksi Ryhmä Susitaivalta. Rykmentti siirrettiin Suomussalmen jälkeen Kuhmoon 20. – 26. tammikuuta 1940, paitsi sen ensimmäinen, majuri Yrjö Hakasen pataljoona, joka siirtyi Kuhmon rintamalla 4. helmikuuta 1940. Kuhmon rintamalla rykmentti osallistui Kiekinkosken, Kuusijoen – Kipelänkankaan ja Luvelahden taisteluihin. == Organisaatio == * Ensimmäinen pataljoona (I/JR 65) komentajanaan majuri Yrjö Hakanen 8.11.1939 - 10.4.1940 * Toinen pataljoona (II/JR 65) komentajanaan kapteeni Gustav Schönberg 8.11.1939 - 19.1.1939 ja kapteeni Kalle A. Hyvärinen 20.1. 1940 - 10.4.1940 * Kolmas pataljoona (III/JR 65) komentajanaan kapteeni Mårten Flink 8.11.1939 - 28.2.1940 ja kapteeni Kuistio 29.2.1940 - 10.4.1940 == Komentaja(t) == *Everstiluutnantti Karl Mandelin 8.11.1939 - 4.3.1940, *Majuri Kaarlo Kaila 5.3.1940 - 29.3.1940, *Everstiluutnantti Frans Ilomäki 30.3.1940 - === Viitteet === Luokka:Talvisodan suomalaiset jalkaväkirykmentit
Ester Lindgren

Ester Astrid Lindgren (22. kesäkuuta 1895 Turku – 23. huhtikuuta 1983) oli suomalainen näyttelijä. Turusta uransa aloittanut Lindgren näytteli myös Tampereella, Porissa, Kuopiossa ja Varkaudessa. == Ura == Ester Lindgrenin vanhemmat olivat kauppias Josef Emil Lindgren ja Ester Lehtinen. Hän aloitti näyttämötaiteellisen uransa Turun Työväen Teatterissa 1915. Näyttämötyöhön häntä oli valmentanut muun muassa Elli Tompuri. Vuonna 1930 julkaistussa näyttelijähakuteoksessa Lindgreniä luonnehditaan termillä "luonnenäyttelijätär". Hänen roolejaan olivat esimerkiksi Kalervon emäntä (Kullervo), Martta (Nummisuutarit), Kaisa (Pohjalaisia) ja rouva Stockman (Kansanvihollinen).Teatterin maailma 1950, s. 194 Kokoillan elokuvissa Lindgren näytteli kolme sivuroolia. Elokuvat olivat Valentin Vaalan ohjaamia (Maaret – tunturien tyttö, Niskavuoren naiset, Nuori mylläri). == Lähteet == * * === Viitteet === Luokka:Suomalaiset näyttelijät Luokka:Vuonna 1895 syntyneet Luokka:Vuonna 1983 kuolleet
Emil Kokkonen

Matti Emil Kokkonen (30. maaliskuuta 1898 Impilahti – 28. elokuuta 1941 Viipurin maalaiskunta) oli suomalainen näyttelijä. == Ura == Kokkonen aloitti uransa Kemin Työväen Näyttämöllä vuonna 1924. Sittemmin hän toimi useiden työväen näyttämöiden johtajana ja Turun Työväen Teatterin näyttelijänä. Kokkonen kaatui jatkosodan rintamalla Sommeessa kesällä 1941. Kokkonen teki yhden elokuvaroolin. Hän näytteli sotilasta Nyrki Tapiovaaran teoksessa Varastettu kuolema (1938). == Lähteet == * === Viitteet === Luokka:Suomalaiset näyttelijät Luokka:Suomalaiset toisessa maailmansodassa kaatuneet Luokka:Vuonna 1898 syntyneet Luokka:Vuonna 1941 kuolleet
Căușenin piiri

Căușenin piiri on hallintopiiri kaakkoisessa Moldovassa. Piirin hallintokeskus on Căușeni. Piirin pinta-ala on 1 163 neliökilometriä, ja väkiluku vuonna 2014 noin 81 185. == Lähteet == Luokka:Moldovan piirit
Cimișlian piiri

Cimișlian piiri on hallintopiiri Moldovassa. Piirin hallintokeskus on Cimișlia. Piirin pinta-ala on 923 neliökilometriä, ja väkiluku vuonna 2014 noin 49 299. == Lähteet == Luokka:Moldovan piirit
Criulenin piiri

Criulenin piiri on hallintopiiri Keski-Moldovassa. Piirin hallintokeskus on Criuleni. Piirin pinta-ala on 688 neliökilometriä, ja väkiluku vuonna 2014 noin 70 648. == Lähteet == Luokka:Moldovan piirit
Alan Garber

Alan Garber on Yhdysvaltain lääketieteellisen tutkimuksen ja terveydenhuollon asiantuntija. Hän on Stanfordin yliopiston professori, joka on erikoistunut terveyspolitiikkaan ja taloustieteeseen. Garber toimii myös Stanfordin yliopiston terveydenhuollon tutkimus- ja innovaatioinstituutin (CHPIR) johtajana. Garber on julkaissut lukuisia tutkimuksia terveydenhuollon taloustieteestä, lääkkeiden hinnoittelusta, terveyspalvelujen laadusta ja terveyspolitiikasta. Hän on ollut mukana useissa terveydenhuollon uudistamista koskevissa hankkeissa ja komiteoissa sekä toiminut neuvonantajana niin yksityisellä kuin julkisellakin sektorilla. Garberin työ on vaikuttanut laajasti terveydenhuollon järjestelmän kehittämiseen Yhdysvalloissa, erityisesti korostaen taloudellisia näkökohtia ja terveyspalvelujen tehokkuutta. Hän on tunnustettu asiantuntija alallaan ja hänen tutkimuksensa ovat olleet merkittävässä roolissa terveyspolitiikan muotoilussa. Luokka:Yhdysvaltalaiset tieteilijät Luokka:Yhdysvaltalaiset professorit Luokka:Stanfordin yliopiston professorit Luokka:Syntymävuosi puuttuu Luokka:Elävät henkilöt
Rock ’n’ Roller

Rock ’n’ Roller on suomalaismuusikko Sami Hurmerinnan taiteilijanimellään Sami Haze julkaistu soolouran kolmas studioalbumi vuodelta 1985. Levy sisältää englanninkielistä rockmusiikkia, jota Sam Haze tulkitsee yhtyeensä säestämänä. Albumi julkaistiin Epic-levymerkillä LP-levynä ja sitä ei ole toistaiseksi julkaistu C-kasettina tai CD-levynä. == Kappaleet == Kaikki kappaleet säveltänyt, sanoittanut ja sovittanut Sam Haze. === A-puoli === # # # # # === B-puoli === # * # # # == Kokoonpano == === Muusikot === * Sam Haze – laulu, kitarat, syntetisaattorit (1-3, 5-8), taustalaulu (1-7), bassosyntetisaattori (2-3, 5-7), syntetisaattoritomit (1, 5, 8), bassokitara (2, 4, 7), tehosteet (1, 7), elektroniset lyömäsoittimet ja tomit (3), slide-kitara (4, 6), huuliharppu (4), tuuli (5), kosketinsoittimet (7), suulyömäsoittimet (8), Fairlight-basso (8), rummut (8) * Ben Bay – altto- (2, 6) ja tenorisaksofonit (6) * Gary Greydonia – kosketinsoittimet (5) * Jay James – rummut (1, 3-5, 6-7, 9) * Marit – taustalaulu (1-5, 7), laulu (9) * Mary Sweetheart – taustalaulu (6) * Pepe Willberg – taustalaulu (1, 3, 7) * Jasse Wizardo – syntetisaattorit (2, 4, 6, 8-9) * Ray Zapata – bassokitara (1, 3, 5, 9) LP-painoksen sisäpussin tiedot. === Tuotanto === * Dan Tigerstedt – (ääni)teknikko (Takomo Studios, Helsinki, Finland), miksaus * Tom Vuori – (ääni)teknikko (Takomo Studios, Helsinki, Finland) * Juha Laakso – (ääni)teknikko (Takomo Studios, Helsinki, Finland) * Sam Haze – miksaus, taiteellinen johto * J. Jannah – lisä-äänitykset (The Skyway Studios) * Henrik Schütt – kansikuvat * Tapio Rantanen – kansitaide (Private Eye) * Hans Rautio – taiteellinen johto == Lähteet == Luokka:Vuoden 1985 albumit Luokka:Suomalaiset hard rock -albumit
Petrovskin piiri (Donetsk)

Petrovskin piiri () on yksi Ukrainan Donetskin yhdeksästä hallinnollisesta alueesta (kaupunkipiiristä). Piirin pinta-ala on 62,4 neliökilometriä. Piiri on nimetty ukrainalaissyntisen neuvostopoliitikko Grigori Petrovskin mukaan. Donetskin kaupunki ja sen Petrovskin piiri oli 2024 alussa Venäjän miehittämää, ja siten Ukrainan laillisen hallinnon ulkopuolista aluetta. Sotarintaman lähellä vuodesta 2014 lähtien sijainneessa piirissä on kuitenkin ollut turvatonta. Useita rähähdyksiä on tapahtunut, ja etenkin Venäjän hyökkäyssodan (2/2022-) aikana monet asukkaat ovat asuneet toistuvasti pommisuojissa. Piirin väestöarvio oli 85 399 (2001) tai 97 493 (VL 1989). Petrovskin piiri työntyy Donetskin länsiosaan. Kaupunkipiirin naapuristo etelässä, lännessä tai luoteessa ei ole osa Donetskin kaupunkia vaan kuuluvat ympäröiviin piireihin. Etelässä naapurina on Donetskin piirin Oleksadrivkan kaupunkityyppinen taajama (3 885 as., 2022), ja heti sen länsipuolella lännessä Pokrovskin piirin Marjinkan kaupunki (9 089 as., 2022) ja 3 kilometriä luoteeseen Krasnohorivkan kaupunki (14 666 as., 2022). Venäjän hyökkäyssodan heikentämän rintamaseutujen turvallisuustilanteen vuoksi esitetyt vuoden 2022 alun väkilukuarviot lienevät vahvasti ylisuuria vuoden 2024 alun tilanteessa. Esimerkiksi Marjinkasta voitiin evakuoida enää 140 siviiliä ennen ukrainalaisjoukkojen vetäytymistä pois ja venäläismiehittäjien saapuessa jouluna 2023; enemmistö oli siirtynyt tykistökantamaa kauemmaksi jo aiemmin. \- Idässä Petrovskin piirin naapureina on Donetskin kaupungin Kirovin piiri. Piirin alueella on teollisuustoimintaa, muun muassa mekaaniikan, elintarviketeollisuuden ja hiilen tuotantolaitoksia. Piirin alueella sijaitsevat muun muassa: * Mandrikinon rautatieasema. * Useita entisiä tai nykyisiä kaivoksia Мандрыкино январь 2011 - panoramio.jpg|Mandrikinon rautatieasema. Памятник Петровскому 009.jpg|Kulttuuritalo edustoineen (2009). Шахта Петровская 001.jpg|Petrovskin hiilikaivoksen rakennus. Копры 21-й шахты(Петровской) - panoramio.jpg|Kaivoksen numero 21 laitteita. Вид на Петровку - panoramio.jpg|Petrovskin piirin pientaloja ja kaivosten kaivosjäteharjuja. Терриконы Трудовской и 7-й шахт закрывают горизонт - panoramio.jpg|Kaivos numero 7:n (Trudovska) kaivosjäteharjuja. ==Lähteet== ==Aiheesta muualla== * Petrovskin piirin rajat Open Street Map -kartalla (OSM) (openstreetmap.org) Luokka:Donetskin piirit
Pro reilumpi yhteiskunta

Pro Reilumpi Yhteiskunta ry (lyh. PRY) on vuonna 2023 perustettu yhdistys, joka jakaa vaaleissa rahoitusta ehdokkaille, jotka kannattavat ammattiyhdistysliikkeen tärkeinä pitämiä asioita. Yhdistystä rahoittaa SAK. Yhdistyksen asiamiehenä toimii SAK:lla työskentelevä Jyrki Konola. == Vaalirahoitus == === Eduskuntavaalit 2023 === Eduskuntavaaleissa 2023 PRY tuki yhteensä 632 355 eurolla 214 eduskuntavaaliehdokasta, joista yli puolet oli SDP:n ehdokkaita. Toisiksi eniten (28 %) tukea saaneita oli vasemmistoliitossa. Yhdistys kertoi jakavansa tukea henkilöille, jotka jakavat yhdistyksen tavoitteet: "reilun työelämän edistämisen", "hyvinvointi- ja sopimusyhteiskunnan tukemisen" sekä "sellaisen yritysten toimintaympäristön edistäminen, jossa kilpailuetua ei voi saada sääntöjä rikkomalla." Puolue Tukea saaneiden lukumäärä SDP 115 Vasemmistoliitto 60 Vihreät 13 Keskusta 8 Kokoomus 7 Kristillisdemokraatit 4 RKP 2 Perussuomalaiset 2 Yhteensä 214 Lähde == Lähteet == Luokka:Suomalaiset järjestöt Luokka:SAK
Bruce Paltrow

Bruce Paltrow (26. marraskuuta 1943 Brooklyn, New York – 3. lokakuuta 2002 Rooma) oli yhdysvaltalainen ohjaaja, tuottaja ja käsikirjoittaja. Hän työskenteli teatterissa, televisiossa ja elokuvissa.Bruce Paltrow Oral Cancer Foundation, viitattu 22.2.2024 Paltrow opiskeli maalaustaidetta Tulanen yliopistossa ja palasi sittemmin New Yorkiin, jossa kiinnostui teatterista. Hän tuotti lukuisia näytelmiä Broadwaylla ja sen ulkopuolisissa teattereissa. Näytelmän Someone's Comin' Hungry (1969) harjoituksissa Paltrow tapasi näyttelijä Blythe Dannerin, jonka kanssa avioitui vuonna 1970. Pariskunnalle syntyivät tytär Gwyneth Paltrow (näyttelijä) ja poika Jake Paltrow (ohjaaja). 1970-luvulla Paltrow muutti perheineen Etelä-Kaliforniaan, jossa hän aloitti työskentelyn Screen Gems -yhtiössä. Varhaisimman menestyksensä sen palveluksessa hän saavutti televisioelokuvalla Shirts/Skins, joka oli urheilukomedia. Paltrow jatkoi urheiluteeman käsittelyä televisiosarjassa The White Shadow (1978), jonka hän käsikirjoitti, ohjasi ja tuotti. Vuodelta 1982 on hänen ensimmäinen täyspitkä elokuvansa, Pikku viettelyksiä (A Little Sex), joka ei kuitenkaan ollut arvostelu- eikä yleisömenestys. Paltrow kuitenkin palasi samana vuonna televisioon suositulla sairaalasarjalla Sairaalan syke (St. Elsewhere). Vuonna 2000 ilmestyi Paltrow'n elokuva Karaoken kummajaiset (Duets). Paltrow oli vuonna 1999 sairastunut suusyöpään, mutta oli leikkaus- ja sädehoidon jäljiltä remissiossa elokuvan ilmestymisen aikaan. Sairaus uusiutui myöhemmin. Paltrow oli viettämässä tyttärensä syntymäpäivää Roomassa kuollessaan äkillisesti keuhkokuumeeseen ja komplikaatioihin, jotka liittyivät taudin uusiutumiseen. Hänen läheinen ystävänsä Steven Spielberg liitti elokuvaansa Ota kiinni jos saat omistuksen Paltrow'n muistolle. Paltrow oli juutalainen. Hänen sukujuurensa olivat Puolassa asuneessa Paltrowicz-suvussa, johon oli kuulunut runsaasti rabbeja.Ashley Baylen, Gwyneth Paltrow's long lineage of rabbis Ynetnews 2011, viitattu 22.2.2024 Paltrow oli sukua poliitikko Gabrielle Giffordsille.Paltrow, Bush cousins victims in Arizona shooting The San-Diego Union Tribune 2011, viitattu 22.2.2024 == Lähteet == == Aiheesta muualla == * Luokka:Yhdysvaltalaiset televisio-ohjaajat Luokka:Yhdysvaltalaiset televisiotuottajat Luokka:Yhdysvaltalaiset televisiokäsikirjoittajat Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Vuonna 1943 syntyneet Luokka:Vuonna 2002 kuolleet
Riihimäen Säästö-Karit

Riihimäen Säästö-Karit oli halpakauppaketju. Sillä oli seitsemän myymälää. Riihimäen Säästö-Karit perustettiin vuonna 1984. Tokmanni-kauppaketju osti Lopen myymälän vuonna 2019 ja sulautti sen itseensä.https://www.yrittajat.fi/uutiset/kulta-aikoina-halpakaupan-kassaan- lyotiin-75-000-markkaa-paivassa-sitten-tulivat-ketjut-ja-verkkokauppa-nyt- saasto-karit-sulkee-viimeisen-myymalansa/ == Historia == Säästö-Karit vuonna 1984 perustanut Kari Väkiparta muistaa, miten kauppa kävi Riihimäen myymälässä 80-luvun lopulla. – Sadan neliön myymälässä paras kassa löi 75 000 markkaa päivässä. Meillä oli myynnissä Kiinan uutuuksia, joita ei muualta saanut. Ihmiset kulkivat liikkeessä vieri vieressä ja osa jonotti ulkona että pääsee kauppaan, Väkiparta muistelee hymyillen. Parhaimmillaan yrityksellä oli yli 60 työntekijää. Säästö-Karien Lopen liike rakennettiin vuonna 1990. Siitä on tullut tärkeä kauppapaikka lähiseudun asukkaille, joilla ei ole ollut liiemmin muita vaihtoehtoja kuin Lopen S-Market tai matka Riihimäen keskustaan. Säästö- Karien kulta-aikaa oli 1990-luvun alku, jolloin yrityksellä oli myymälä seitsemällä paikkakunnalla, muun muassa Hämeenlinnassa, Valkeakoskella ja Karkkilassa. – Silloin kilpailu ei ollut vielä niin kovaa. Rautakauppojen hinnat olivat aidosti rautakauppojen hintoja eli selvästi korkeampia. Siinä ei paljon vaadittu, että pystyi myymään niiden hintojen alle. Kilpailun kiristyminen laski hintoja kaikkialla, myös erikoisliikkeissä. Pienet halpakaupat joutuivat yhä ahtaammalle kun isot ketjut pystyivät tilaamaan tavaraa selvästi edullisemmin.https://www.yrittajat.fi/uutiset/kulta-aikoina- halpakaupan-kassaan-lyotiin-75-000-markkaa-paivassa-sitten-tulivat-ketjut-ja- verkkokauppa-nyt-saasto-karit-sulkee-viimeisen-myymalansa/ *Vuonna 2019 Lopen myymälä muutettiin Tokmanniksi. == Tavaratalot == Riihimäen Säästö-Kareilla oli myymälät seuraavilla paikkakunnilla: *Hyvinkää (Villatehdas) (suljettu 2017) aiemmin paikalla toimi kirpputori Tingi & Tongi, paikalle avattiin kirpputori Villatehtaan Kellari keväällä 2024 *Hämeenlinna (suljettu 2013)https://www.hameensanomat.fi/kanta-hame/saasto-karit-lopettaa- kantolassa-134257/ *Karkkila *Loppi (suljettu 2019) Nykyisin paikalla toimii Tokmanni *Riihimäki (suljettu 2011) aiemmin paikalla toimi Sale, S-market sekä Musti ja Mirri Nykyisin paikalla toimii kirpputori Femmatori sekä Kuntosali Legion Gym *Valkeakoski == Lähteet == Luokka:Halpamyymäläketjut Luokka:Entiset suomalaiset tavaratalot Luokka:Entiset suomalaiset vähittäiskaupan yritykset Luokka:Entiset suomalaiset kauppaketjut
Moldovan piirit

Moldovan piirit ovat Moldovan ylimmän tason hallintoalueita. Moldova jakautuu 32 hallintopiiriin (raioane, yksikkö raion), kolmeen itsehallinnolliseen kaupunkipiiriin (municipiilor, yksikkö municipiul: Chișinău, Bălți ja Bender eli Tighina), yhteen itsehallinnolliseen alueeseen (Gagauzia) ja yhteen Moldovasta irtautuneeksi julistautuneeseen alueelliseen yksikköön, Transnistriaan. Myös Gagauzian ja Transnistrian keskuksilla (Cahul ja Tiraspol) on kaupunkipiirin asema. Piirien vastuulle kuuluu järjestyksen ylläpito, piiritason tiet ja julkinen liikenne, pitkän matkan kaasuputket ja vastaava energiahuolto, urheilumahdollisuudet, televisioasemat ja teatterit, koulut ja lukiot ja sosiaalipalvelut. Sen sijaan pelastustoimi, kaavoitus, museot, kirjastot ja päivähoito ovat kuntien vastuulla. == Piirit == # Anenii Noi # Basarabeasca # Briceni # Cahul # Cantemir # Călărași # Căușeni # Cimișlia # Criuleni # Dondușeni # Drochia # Dubăsari # Edineț # Fălești # Florești # Glodeni # Hîncești # Ialoveni # Leova # Nisporeni # Ocnița # Orhei # Rezina # Rîșcani # Sîngerei # Soroca # Strășeni # Șoldănești # Ștefan Vodă # Taraclia # Telenești # Ungheni == Lähteet == *
Unghenin piiri

Unghenin piiri on hallintopiiri Moldovan keskiosassa. Piirin hallintokeskus on Ungheni. Piirin pinta-ala on 1083 neliökilometriä, ja väkiluku vuonna 2014 noin 101 000. == Lähteet == Luokka:Moldovan piirit
Jennifer Foerster

Jennifer Elise Foerster on yhdysvaltalainen runoilija. Hän on opiskellut luovaa kirjoittamista ja suorittanut tutkinnon Vernon College of Fine Artsissa. Hänellä on sukujuuria Hollanissa ja Saksassa ja toisaalta yhdysvaltalaista muscogee- ja creek-alkuperäisheimotaustaa. Hänen kotipaikkansa on San Francisco.Vain yksi eksynyt amerikkalainen lisää. Parnasso 3/2015 s. 43 ==Suomennetut runot== Runot on suomentanut Merja Virolainen kokoelmasta Leaving Tulsa (University of Arizona Press, 2013), ja ne on julkaistu Parnassossa 3/2015 (s. 38–43). * Rikkaampia kuin kukaan taivaassa * Kadonnut kirja * Bensiini * Amerikkalainen kooma * Kotilonkuorihelistin II ==Lähteet== Luokka:Yhdysvaltalaiset runoilijat Luokka:Syntymävuosi puuttuu Luokka:Elävät henkilöt
Helge (Tanska)

Helge oli Tanskan kuningas 890-luvun alussa. Hänen edeltäjänsä oli Gudfred. 800-900-lukujen vaihteessa Olavi Röyhkeä syrjäytti Helgen. Sitä ei juuri tiedetä mitä syrjäytetyllä tämän jälkeen tapahtui. Tanskalaiset pitävät hänestä oikeudenmukaisuuden vuoksi. 800-luvun lopussa tanskalaisten armeija kärsi tappioita frankkeja vastaan. Adam Bremeniläisen mukaan Helgestä tuli kuningas nopeasti taistelun jälkeen, koska edellinen oli kuollut taistelussa Luokka:Tanskan kuninkaat
Bastøy

Bastøy on saari Oslonvuonossa, Hortenin kunnassa Norjassa. 2,3 neliökilometrin kokoinen saari sijaitsee noin neljä kilometriä mantereesta. Bastøy toimii avovankilana. Bastøy toimi 1800-luvulla majakkasaarena. Vuonna 1900 saarelle avattiin koulukoti, jonne sijoitettiin rikoksia tehneitä poikia. Koulukoti lakkautettiin vuonna 1970 ja sen rakennuksiin muutti alkoholistien parantola. 1980-luvulla saari muutettiin vankilasaareksi. Vankila muutettiin 2000-luvun alussa humanistis-ekologiseksi vankilaksi, jossa vangit asuvat omissa asunnoissaan ja ovat päivät töissä. Saarella on 115 vankia, jotka viljelevät saaren peltoja ja hoitavat maatilan eläimiä. Saarella sijaitsee vuonna 1898 valmistunut Bastøyn kirkko. ==Lähteet== Luokka:Horten Luokka:Norjan saaret Luokka:Vankilat
Verneri Ahonen

Verneri Ahonen (s. 3. helmikuuta 2003 Tampere) on suomalainen jääkiekkoilija, joka edustaa SM-liigajoukkue Tapparaa. Hän on pelipaikaltaan keskushyökkääjä, mutta Ahonen osaa pelata myös laidassa. == Ura == === Seuraura === Ahonen on Tapparan kasvatti. Hän toimi kaudella 2018–2019 seuran C-nuorten varakapteenina. Ahonen voitti kauden päätteeksi C-nuorten SM-pronssia. Kaudella 2019–2020 hän oli tehoilla 17+38=55 Tapparan B-nuorten paras syöttäjä ja Ahonen jakoi sisäisen pistepörssin voiton Vili Kukkolan kanssa. He jakoivat koko B-nuorten SM-sarjan pistepörssin viidennen sijan JYPin Santeri Koskelan kanssa. Kaudeksi 2021–2022 Ahonen siirtyi Hämeenlinnan Pallokerhon U20-joukkueeseen. Kaudeksi 2022–2023 Ahonen siirtyi KooKoon U20-joukkueeseen. Hänet nimettiin joukkueen varakapteeniksi. Kaudella 2023–2024 Ahonen valittiin U20 SM-sarjan helmikuun kuukauden pelaajaksi. Hän voitti tehoilla 14+54=68 koko sarjan syöttöpörssin ja jakoi pistepörssin kärkisijan JYPin Santeri Huovilan kanssa, mutta Huovila vei kuitenkin pistepörssivoiton nimiinsä suuremman maalimääränsä turvin. Ahonen voitti myös KooKoon sisäisen tehotilaston lukemalla +34 ja hän oli joukkueen paras syöttäjä pudotuspeleissä kahdeksalla syöttöpisteellään. Ahonen valittiin U20 SM-sarjan ensimmäiseen tähdistökentälliseen. Hän debytoi kauden aikana myös seuran SM- liigajoukkueessa, jossa Ahonen pelasi kaksi runkosarjaottelua ilman tehopisteitä. Hän teki liigadebyyttinsä 24. tammikuuta 2024 vieraissa JYPiä vastaan, kun KooKoon kokoonpanosta puuttui loukkaantumisten ja sairastumisten takia peräti kymmenen hyökkääjää ja kaksi puolustajaa. Ahonen merkittiin vain kolmella täydellä ketjulla otteluun lähteneen KooKoon yhdeksänneksi hyökkääjäksi nelosketjuun. Hän sai ottelussa jääaikaa lopulta vain 1.27 minuuttia. Kaudeksi 2024–2025 Ahonen palasi 1+1-vuotisella sopimuksella kasvattajaseuraansa Tapparaan. Hän teki liigauransa avausmaalin 30. joulukuuta 2024 vieraissa Pelicansia vastaan. === Maajoukkueura === Ahonen on pelannut seitsemän poikien maaottelua. == Tilastot == 2020–2021 Tappara U20-SM 2 0 0 0 0 – – – – – 2021–2022 HPK U20-SM 41 2 20 22 4 – – – – – 2022–2023 KooKoo (A) U20-SM 41 10 14 24 6 4 0 1 1 0 2023–2024 KooKoo (A) U20-SM 44 14 54 68 6 8 1 8 9 4 KooKoo SM-liiga 2 0 0 0 0 – – – – – 1 kausi yhteensä SM-liiga 2 0 0 0 0 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:Tapparan pelaajat Luokka:Vuonna 2003 syntyneet Luokka:Elävät henkilöt
Antiikin Pieria

Pieria () eli Pieris () oli antiikin Kreikan maakunta ja myöhempi Makedonian valtakunnan osa Ala-Makedonian ja Thessalian rajalla. Se käsitti suunnilleen nykyisen Pierian alueyksikön alueen. == Maantiede == Pieriaan kuului Makedonian eteläinen Thermainlahden rannikko Peneios- ja Haliakmon-jokien suiden välisellä alueella Olympos-vuoren juurella sen itäpuolella.Herodotos: Historiateos 7.112; Thukydides: Peloponnesolaissota 2.99. Pierian pohjoispuolella sijaitsi Bottiaia, luoteispuolella Eordaia, länsipuolella Elimeia ja lounaispuolella Thessalian Perrhaibia. Pieriassa sijaitsivat Pierian vuoret, jotka olivat Olympoksen uloke koilliseen rannikolle päin, sekä merkittävä Pierian metsä. Olympoksen juurella sen koillispuolella sijaitsi makedonialaisten pyhä kaupunki Dion. Alueen halki kulki Pellasta Thessalian Larissaan kulkenut tie. === Kaupungit === ==== Polikset ==== Pierian polikset eli kaupunkivaltiot olivat: * Dion * Leibethra * Pydna ==== Muut kaupungit ==== Muiksi kaupungeiksi tai asutuksiksi mainitaan: * Aiginion * Agassai * Balla * Fylakai * Galadrai * Petra * Pimpleia * Tyrissa == Historia == Pieria mainitaan jo Homeroksen runoissa.Homeros: Ilias 14.225. Kreikkalaisessa mytologiassa alue oli muusien synnyinseutua.Hesiodos: Jumalten synty 53. Näihin yhdistettiin alueella sijainnut Pierian lähde, jonka uskottiin antavan runollista innoitusta. Pieriasta oli kotoisin myös laulaja Orfeus. Kun muusien kultti siirtyi myöhemmin alueelta etelämmäksi Boiotiaan, osa Pierian alueen nimistöstä kopioitui samalla etelämmäksi. Pieriaa asutti alun perin traakialainen pierien (Pieres, ) heimo. Makedonialaiset valtasivat alueen kuningas Perdikkas I:n aikana 600-luvulla eaa. Tämän jälkeen pierit karkotetiin alueelta, ja nämä siirtyivät Traakiaan Strymon-joen itäpuolelle, missä heistä sai nimensä Pieriin alue. Nykyinen Keski-Makedonian alueen Pierian alueyksikkö on perinyt nimensä antiikin aikaisesta alueesta. == Lähteet == Luokka:Makedonian valtakunnan alueet Luokka:Pieria
Odotan

Odotan on Hausmyllyn vuonna 1997 levytetty elektronisen musiikin kappale. Kappaleen ovat säveltäneet Jari Karjalainen taiteilijanimellä Drome ja Petri Alanko taiteilijanimellä Lowland. Sanoituksen kappaleeseen ovat tehneet Hannu Pulkkinen (taiteilijanimi Enzo), Jari Karjalainen ja Jyrki Kemppainen. Kappale julkaistiin yhtyeen vuonna 1997 julkaistulla studioalbumilla Speedway sekä omana singlenä. ==Single== # # ==Syksyn sävel -1997 -kilpailu== Kappale osallistui MTV3-kanavan vuoden 1997 Syksyn sävel -laulukilpailuun sijoittuen toiseksi. Kappale sai yhteensä katsojien puhelinäänestyksessä 11 607 ääntä ja lisäksi se sai lehdistön palkinnon. Hausmyllyn esitys sai mediahuomiota, joka kilpailumenestykseensä valmistautumattomana joutuikin nousemaan uudestaan lavalle esittämään kilpailukappaleensa tuloslähetyksessä. Yhtyeen jäsenet olivat tuloslähetyksen aikaan juovuksissa, ja varsinkin laulaja Jari Karjalaisella oli vaikeuksia muistaa kappaleen sanoja. Siksi televisiolähetys jouduttiin siirtämään nopeasti mainoskatkolle. ==Lähteet== Luokka:Hausmyllyn kappaleet Luokka:Syksyn sävel -finalistit Luokka:Vuoden 1997 kappaleet
Balla

Balla (, myös ; ) oli antiikin aikainen kaupunki Pieriassa Makedoniassa nykyisen Kreikan alueella. Sen tarkkaa sijaintia ei tiedetä. == Maantiede == Balla sijoitetaan yleensä Pierian vuoristoiseen osaan eli lähellä Pierian vuoria. Joskus sen on ehdotettu sijainneen nykyisen Sérvia-Velventóksen kunnan Palaiográtsanossa. Nykyisen Velventóksen nimen on ehdotettu perustuvan kaupungin nimeen. Tabula Peutingerianassa esiintyy kaupunki nimeltä Bala, joka sijaitsi Dionin ja Beroian välillä. Se saattaa olla sama paikka, mutta sen sijainti ei täysin täsmää Ballan oletetun sijainnin kanssa. == Historia == Ballan historiasta tiedetään antiikin lähteistä vain vähän. Kaupungin mainitsevat muun muassa Klaudios Ptolemaios, Plinius vanhempi ja Stefanos Byzantionlainen.Klaudios Ptolemaios: Geografia 3.13.40; Plinius vanhempi: Naturalis historia 4.10. s. 17; Stefanos Byzantionlainen: Ethnika, . Kaupungin asukkaasta käytettiin etnonyymiä Ballaios (), latinaksi Vallaeus. Antiikin lähteiden mukaan ballalaiset siirrätettiin Pythioniin, joka sijaitsi Thessalian puolella Perrhaibiassa. Kun nykyisessä Vergínassa suoritettiin ensimmäisiä arkeologisia tutkimuksia 1800- ja 1900-luvuilla, sieltä löytynyt antiikin aikainen kaupunki oletettiin pitkään Ballaksi. Vasta Makedonian kuningashautojen löytyminen osoitti, että paikka oli antiikin Aigai. == Lähteet == Luokka:Antiikin Makedonian kaupungit Luokka:Macedonian provinssin kaupungit Luokka:Sérvia-Velventós
Valla

Valla voi viitata seuraaviin: * Valla, taajama Katrineholmin kunnassa Ruotsissa * Valla, taajama Östersundin kunnassa Ruotsissa * Balla (lat. Valla), antiikin aikainen kaupunki Pieriassa Makedoniassa == Sukunimenä == * Erkki Valla (s. 1964), suomalainen jalkapalloilija * Gerd-Liv Valla (s. 1948), norjalainen ammattiyhdistysjohtaja ja poliitikko * Kristin Hille Valla (s. 1944), norjalainen poliitikko. * Lorenzo Valla (n. 1407–1457), italialainen renessanssifilosofi, humanisti, reetori ja opettaja * Trebisonda Valla (1916–2006), italialainen pika-aitajuoksija, olympiavoittaja Luokka:Luettelot henkilöistä sukunimen mukaan